CELEX: 31987D0591
Language: el
Date: 1987-12-11 00:00:00
Title: 87/591/ΕΟΚ: Απόφαση της Επιτροπής της 11ης Δεκεμβρίου 1987 για την ανάκληση της απόφασης 87/435/ΕΟΚ για ορισμένα προστατευτικά μέτρα κατά της κλασικής πανώλης των χοίρων στο Βέλγιο

Avis juridique important

|

31987D0591

87/591/ΕΟΚ: Απόφαση της Επιτροπής της 11ης Δεκεμβρίου 1987 για την ανάκληση της απόφασης 87/435/ΕΟΚ για ορισμένα προστατευτικά μέτρα κατά της κλασικής πανώλης των χοίρων στο Βέλγιο  

Επίσημη Εφημερίδα αριθ. L 355 της 17/12/1987 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Δεκεμβρίου 1987  για την ανάκληση της απόφασης 87/435/ΕΟΚ για ορισμένα προστατευτικά μέτρα κατά της κλασικής πανώλης των χοίρων στο Βέλγιο  (87/591/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοίρων (1), όπως τροποποιήθηκε τελευταία από την οδηγία 87/489/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 87/489/ΕΟΚ, και ιδίως το άρθρο 8,  Εκτιμώντας:  ότι εμφανίστηκαν αρκετά κρούσματα κλασικής πανώλης των χοίρων σε μέρη του Βελγίου που βρίσκονται εκτός της περιοχής όπου πραγματοποιείται ο συνήθης εμβολιασμός·  ότι, μετά τα κρούσματα κλασικής πανώλης των χοίρων, η Επιτροπή εξέδωσε την απόφαση 87/435/ΕΟΚ (4), όπως τροποποιήθηκε από την απόφαση 87/572/ΕΟΚ (5)·  ότι η κατάσταση στο Βέλγιο βελτιώθηκε σημαντικά·  ότι μετά από αυτή την ικανοποιητική ανάπτυξη μπορεί να ανακληθεί η απόφαση 87/435/ΕΟΚ για ορισμένα προστατευτικά μέτρα κατά της κλασικής πανώλης των χοίρων στο Βέλγιο·  ότι οι βελγικές αρχές, σύμφωνα με το άρθρο 2 παράγραφος 2 της απόφασης 87/435/ΕΟΚ, χρησιμοποιούν είτε την εθνική σφραγίδα ή τη σφραγίδα που προβλέπεται στο άρθρο 5α της οδηγίας 72/461/ΕΟΚ για το νωπό χοίρειο κρέας που προέρχεται από αυτά τα τμήματα της επικράτειας που αναφέρονται στο παράρτημα της απόφασης 87/435/ΕΟΚ και για το νωπό κρέας που λαμβάνεται από χοίρους οι οποίοι προέρχονται από τα εν λόγω τμήματα του Βελγίου, αλλά έχουν σφαγεί αλλού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 87/435/ΕΟΚ ανακαλείται τρεις ημέρες μετά την κοινοποίηση της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές κατά τρόπο ώστε να συμμορφωθούν με την παρούσα απόφαση τρεις ημέρες μετά την κοινοποίησή της. Ενημερώνουν αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 11 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 280 της 3. 10. 1987, σ. 28.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 238 της 21. 8. 1987, σ. 31.  (5) ΕΕ αριθ. L 346 της 10. 12. 1987, σ. 36.